A BIZOTTSÁG 1091/2004/EK RENDELETE
(2004. június 10.)
a rizs intervenciós központokról szóló 549/2000/EK rendelet módosításáról
AZ EURÓPAI KÖZÖSSÉGEK BIZOTTSÁGA
tekintettel az Európai Közösséget létrehozó szerződésre,
tekintettel a rizs közös piaca szervezetének a 3072/95/EK tanácsi rendeletben (1) meghatározott általános szabályaira és különösen annak 8. cikkére,
mivel:
(1)
A rizs intervenciós központok meghatározásáról szóló, 2000. március 14-i 549/2000/EK bizottsági rendeletnek (2) kellene a Magyarországon - mint az új tagállamok között egyetlen, 2004. május 1-jén az Európai Unióhoz csatlakozó rizstermelő országban - található rizs intervenciós központokra vonatkozó utalást tartalmaznia. Az említett utalásban kellene az intervenció végrehajtására 2004. május 10-től a 708/98/EK bizottsági rendeletnek (3) megfelelően létrehozott magyar rizs intervenciós központoknak szerepelnie.
(2)
Magyarország a rizspiaci intervenció számára két rizs intervenciós központot nevezett meg.
(3)
Az e rendeletben meghatározott intézkedések összhangban vannak a Gabonapiaci Irányítóbizottság véleményével,
ELFOGADTA EZT A RENDELETET:
1. cikk
Az 549/2000/EK bizottsági rendelet rizstermelő régiókat és intervenciós központokat meghatározó melléklete a következők szerint változik:
Magyarországot 6. tételként az alábbiak szerint kell besorolni:
„6. MAGYARORSZÁG
Régió
Intervenciós központ
Észak-Nagyalföld
Karcag
Dél-Nagyalföld
Szarvas”
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Rendelkezéseit 2004. május 10-től kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. június 10-én.